L-INGILTERRA GĦAD TIRBAH…, Dawn huma żmenijiet bil-wisq koroh, meta l-waħx tal- gwerra qiegħed il-ħin kollu jhedded lil Malta. Qatt, minn mijiet ta' snin 'il hawn, ma ħassejna l-gwerra daqshekk wara biebna. Qatt daqs dawn iż-żmenijiet ma għaddiet fuqna l-id ta' mewt qerrieda. Imma aħna, kburin li ninsabu tali il- ħarsien ta' Nazzjon kbira, dejjem nittamaw li flimkien mad- dinja kollha,neħilsu mid-dwiefer ta' l-egħdewwa li qed ifittxu li jeqirdulna ċ-ċiviltà kattolika u l-libertajiet li dejjem sibna taħt il-bandiera Ingliża. Rebħa lill-Ingilterra tkun rebħa lil Malta, jiġifieri rebħia għall-idijal nobbli u sabiħ ta' ħelsien u ta' mħabba. Tajjeb wieħied iżomm f'moħħu li l-Ingilterra, u magħha kull pajjiż ċivilizzat li qed jagħtiha kull għajnuna li jista', dafilet fi gwerra kontra art bla sens ta' ġieħ li, bħal dib imġewwali, ħatfet taħt ħakmitha, wieħed wara l-ieħor, kotra ta' pajjiżi iżgħar minnha. U dawn x'ħadu taħt din il-ħakma ġdida 7: Mewt lill-aħjar, l-aqwa u l-egħref nies li kellhom; serq ta' kull ħaġa li tiswa ftit jew wisq; qerda ta' l-intellet- twaliżmu; jasar, swat u ħqir. Dan li għadda minnu kull pajjiż li messitu x-xorti ħażina jaqa' taħt idejhom. Nistħajjel xi ħadd jista' jistaqsi: ''Ta' min ser tkun ir- rebħa aħħarija7' Jista' jkun ukoll li xi ħadd li ma jħarisx fil-bgħid wisq, xħin jara li l-egħdewwa għadhom qawwija jagħtu l-eħrex daqqiet, jgħaddi minn moħħu xi ħjiel ta' dubju u jibża' li d-Dittatorjat għad jista' jegħleb lid-Demo- krazija. L-egħdewwa tassew li jinsabu fl-aqwa tagħhom u, kif igħidu huma, jinsabu xi ftit fuq ir-riħ. L-egħdewwa tassew li jinsabu qawwija. Imma l-qawwa tagħhom tfakkàr- na fil-bużżieqa tat-tifel ċkejken li, ferħan u hieni, beda jonfoti b'saħħitu kollha, u aktar ma tikber aktar jonfoħ, sa kemm fl-aħħar, bla ma kien jistennieha, infaqgħiet f'idejh. Hekk, bħall- bużżieqa, għad tisfa fix-xejn il-ħolma li fasslu l-egħdewwa ħajnin u qarrieqa… Ta' min ser tkun ir-rebħa/2 Min ħadem b'ħiltu kollha sabiex isaltan il-ħaqq, ma jitief qatt. Min ried il-paċi u l-ħelsien lin-nazzjonijiet kollha, qatt ma jista' jkun li joħroġ Qatt ma jaqa' mxewlafi f'riġlejn l-egħdewwa, min daħal jitqabad sabiex jiddefendi kawża qaddisa, min qed ixerred demmu sabiex jeqred dawk l-egħmejjel koroh ta' ħjiena u ta' ħruxija, u min qiegħed jiġġieled għal Alla u għal art twelidu. L-Ingilterra ma tistax titlef. Il-kawża tagħha hija mwaħlida ma' dik tal-ħaqq u tas-sewwa. Hija l-kawża tan-nazzjonijiet kollha li jħobbu l-paċi. Hi li toħroġ rebbieħa…. Ġużh CHETCUTI